Document ID: 32010R0709
Publication Date: 2010-07-22

Title and Content:
UREDBA KOMISIJE (EU) št. 709/2010
z dne 22. julija 2010
o spremembi Uredbe Sveta (ES) št. 338/97 o varstvu prosto živečih živalskih in rastlinskih vrst z zakonsko ureditvijo trgovine z njimi
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 338/97 z dne 9. decembra 1996 o varstvu prosto živečih živalskih in rastlinskih vrst z zakonsko ureditvijo trgovine z njimi (1) in zlasti člena 19(5) Uredbe,
ob upoštevanju naslednjega:
(1)
Uredba (ES) št. 338/97 s seznami navaja živalske in rastlinske vrste, za katere je trgovina omejena ali nadzorovana. Navedeni seznami vključujejo sezname iz dodatkov h Konvenciji o mednarodni trgovini z ogroženimi prosto živečimi živalskimi in rastlinskimi vrstami, v nadaljnjem besedilu „Konvencija“. Na 15. zasedanju Konference pogodbenic Konvencije marca 2010 v Dohi, Katar, so bili delno spremenjeni dodatki h Konvenciji.
(2)
Vrsta Anas oustaleti je bila izbrisana iz Dodatka I.
(3)
Vrste Euphorbia misera, Orothamnus zeyheri in Protea odorata so bile izbrisane iz Dodatka II.
(4)
Egiptovska populacija Crocodylus niloticus je bila prenesena iz Dodatka I v Dodatek II z ničelno kvoto.
(5)
Mehiški in belizejski populaciji Crocodylus moreletii sta bili preneseni iz Dodatka I v Dodatek II z ničelno kvoto za osebke iz narave.
(6)
Neurergus kaiseri je bila vključena v Dodatek I.
(7)
Vrste Ctenosaura bakeri, C. oedirhina, C. melanosterna, C. palearis, Agalychnis spp., Dynastes satanas, Operculicarya hyphaenoides, O. pachypus, Zygosicyos pubescens, Z. tripartitus, Aniba rosaeodora (z oznako), Adenia olaboensis, Cyphostemma elephantopus, C. montagnacii in Bulnesia sarmientoi (z oznako) so bile vključene v Dodatek II.
(8)
Dodatek II, kjer so navedene vrste Beccariophoenix madagascariensis in Neodypsis ecaryi je bil razširjen z vključitvijo semen z Madagaskarja.
(9)
V Dodatku III h Konvenciji so bile na zahtevo Malezije izbrisane naslednje vrste: Arborophila campbelli, Arborophila charltonii, Caloperdix oculeus, Lophura erythrophthalma, Lophura ignita, Melanoperdix niger, Polyplectron inopinatum, Rhizothera dulitensis, Rhizothera longirostris in Rollulus rouloul, vrsta Haliotis midae pa je bila na prošnjo iz Južne Afrike izbrisana iz Priloge III h Konvenciji.
(10)
Oznake za navajanje vrste Canis lupus v Dodatku I in II h Konvenciji so se spremenile.
(11)
Oznake za navajanje vrst Orchidaceae spp. v Dodatku I h Konvenciji so se spremenile.
(12)
Oznake za navajanje vrst Cactaceae spp. in vse rastlinske taksone z oznako #1 v Dodatku II h Konvenciji so se spremenile.
(13)
Nobena od držav članic ni izrazila pridržkov v zvezi z navedenimi spremembami.
(14)
Zaradi sprememb dodatkov I, II in III h Konvenciji so zato potrebne spremembe prilog A, B in C Priloge k Uredbi (ES) št. 338/97.
(15)
Vrste Physignathus cocincinus, Abronia graminea in Ctenosaura quinquecarinata - ki trenutno niso na seznamu v Prilogi k Uredbi (ES) št. 338/97 - se uvažajo v Unijo v takem številu, da je nadzor utemeljen. Navedene vrste bi bilo zato treba vključiti v Prilogo D Priloge k Uredbi (ES) št. 338/97.
(16)
Na 15. konferenci pogodbenic Konvencije so bila sprejeta nova sklicevanja na nomenklaturo za živali.
(17)
Uredbo (ES) št. 338/97 je zato treba ustrezno spremeniti. Glede na obseg sprememb bi bilo zaradi jasnosti primerno v celoti nadomestiti Prilogo k navedeni uredbi.
(18)
Ukrepi, predvideni v tej uredbi, so v skladu z mnenjem Odbora za trgovino s prosto živečimi živalskimi in rastlinskimi vrstami, ustanovljenega v skladu s členom 18 Uredbe (ES) št. 338/97 -
SPREJELA NASLEDNJO UREDBO:
Člen 1
Priloga k Uredbi (ES) št. 338/97 se nadomesti s Prilogo k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. julija 2010

Classification:
Level 1 Topics: 100142
100147
100155
Level 2 Topics: 100191
100243
100163
100194
100242
100196
Level 3 Topics: 13
2825
3584
2573
2487
3150
All Topics: 13
2577
2826
2827
3584
5542
865